[{"text_idx": "#000004", "text": "Tydw i erioed wedi bod yn berson Eisteddfod na chwaith yn berson sydd yn mwynhau festivals, ond mae Eisteddfod Boduan wedi bod yn wych! Ond be oedd o am Eisteddfod Llyn ac Eifionydd ddaru newid fy meddwl i?"}, {"text_idx": "#000005", "text": "Wel y rheswm oeddwn i yno oedd oherwydd bod y Rheilffordd (neu Rheilffyrdd Ffestiniog ac Eryri i fod yn gywir) gyda tren ar y Maes. A gan mod i\u2019n siaradwr Cymraeg ac yn gweithio\u2019n lleol nes i gynnig helpu ar y stondin."}, {"text_idx": "#000006", "text": "Ges i amser gwych yn cyfarfod pobol newydd a siarad hefo nhw am y Rheilffordd. Dwi wrth fy modd yn maly awyr hefo pobol \u2013 apparently mae gen i sgil dda am siarad hefo pobol! Ond hefyd ges i weld wynebau cyfarwydd hefyd hefo pobol lleol oeddwn i\u2019n nabod gan gynnwys criw gwaith a clients. Hefyd hen ffrindiau ysgol dwi heb weld ers blynyddoedd maith!"}, {"text_idx": "#000009", "text": "Ac efallai mod innau yn seleb ar ol yr holl cyfweliadau nes i! JOCIAN! Nes i dri cyfweliad \u2013 un gyda Heledd Cynwal ar gyfer rhaglen S4C Ar Y Maes oedd yn cael ei ddarlledu ar y sgrins mawr o amgylch y Maes. Un arall oedd hefo Gerallt Pennant ar gyfer rhaglen Heno sydd yn cael ei ddarlledu yn fuan. Ac yr un dwythaf oedd gyda Owain Llyr ar gyfer Mon FM."}, {"text_idx": "#000010", "text": "Gan mod i wedi bod ar stondin y Rheilffordd am 3 o\u2019r 4 diwrnod, nes i fethu rhan fwyaf o\u2019r cystadlu. Ond gan bod ein stondin tu allan i\u2019r Pafiliwn Fawr, mi ges i glywed llawer ohono gan gynnwys cystadleuaeth band pres lle oedd Seindorf yr Oakeley yn cystadlu (trydydd ddaru nhw gael!)."}, {"text_idx": "#000011", "text": "Er mod i wedi methu y cystadlu yn y Pafiliwn, mi ges i weld ambell i beth ar Llwyfan y Maes. Ges i weld band pres arall yn chwarae ar y Llwyfan pan oeddwn yn cael cinio a mi ges i weld Cor Meibion Caernarfon yn canu hefyd. Ac ar y teledu mi welis i set Bwncath o\u2019r Llwyfan ac oedd hwnnw yn edrych yn wych!"}, {"text_idx": "#000012", "text": "Mi oedd cerddoriaeth i\u2019w weld yn rhai stondinau yn ystod yr wythnos hefyd. Dwi mor falch mod i wedi cael gweld Dylan Morris yn canu yn stondin Golwg ar y dydd Mawrth. Yn enwedig gan mod i wedi methu fo\u2019n canu yn Ty Gwerin ar y dydd Sul. Yn ogystal mi welis i Hywel Pitts yn canu yn stondin Cymunedoli ar y dydd Sadwrn. Mi oedd o\u2019n ddoniol dros ben ac hollol anweddus \u2013 fel y disgwyl! (A do es i a\u2019r plant i\u2019w weld... ond tydyn nhw\u2019n deall dim!)."}, {"text_idx": "#000013", "text": "Oh ac y bwyd! Oedd mi oedd o i gyd yn ddrud... prisiau ffestifal fel sa chi\u2019n ddisgwyl! Ond wow oedd o\u2019n dda! Oedd ein tren ni reit gyferbyn a\u2019r stondin waffls ac oedd yr oglau yn wafftio drosodd. Yn y diwedd nes i fwyta waffl pob diwrnod nes i fynychu. Oedd na llawer o fwyd ar gael a nes ac ildiais i demtasiwn cw\u0302n poeth a paella."}, {"text_idx": "#000015", "text": "Eisteddfod Llyn ac Eifionydd (En)"}, {"text_idx": "#000018", "text": "Save my name, email, and website in this browser for the next time I comment."}, {"text_idx": "#000022", "text": "I'm a 39 year old living in North Wales with my little family. These days I'm embracing my trainspotting ways so you'll find me writing about all things trains.\nBeing based in Snowdonia I also write about some great things to do in the local area as well."}]